Source: http://docplayer.cz/44341175-Presovska-univerzita-v-presove-o-skolnom-a-poplatkoch-spojenych-so-studiom.html
Timestamp: 2019-01-19 09:03:17+00:00
Document Index: 1683371

Matched Legal Cases: ['Čl. 1', 'Čl. 2', 'Čl. 3', 'Čl. 4', 'Čl. 5', 'Čl. 6', 'Čl. 7', 'Čl. 8', 'Čl. 9', 'Čl. 10']

PREŠOVSKÁ UNIVERZITA V PREŠOVE. o školnom a poplatkoch spojených so štúdiom - PDF
Download "PREŠOVSKÁ UNIVERZITA V PREŠOVE. o školnom a poplatkoch spojených so štúdiom"
1 PREŠOVSKÁ UNIVERZITA V PREŠOVE Smernica o školnom a poplatkoch spojených so štúdiom 2013
2 PREŠOVSKÁ UNIVERZITA V PREŠOVE Smernica o školnom a poplatkoch spojených so štúdiom V zmysle 15 ods. 1 písm. l) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a článku 33 ods. 2 Štatútu Prešovskej univerzity v Prešove, po schválení Akademickým senátom Prešovskej univerzity v Prešove vydávam túto s m e r n i c u Čl. 1 Základné ustanovenia 1. Smernica o školnom a poplatkoch spojených so štúdiom (ďalej len smernica ) podrobnejšie upravuje výšku, formu platenia a splatnosť školného a poplatkov na Prešovskej univerzite v Prešove (ďalej len,,univerzita ). 2. Smernica je záväzná pre všetky súčasti univerzity. Čl. 2 Vymedzenie základných pojmov 1. Školné je poplatok, ktorý hradia univerzite študenti, zapísaní v študijných programoch na jej súčastiach, za podmienok upravených v zákone č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len zákon ). 2. Poplatky spojené so štúdiom sú poplatky študentov, absolventov univerzity alebo absolventov iných vysokých škôl, zaplatené na pokrytie nákladov univerzity za úkony spojené so štúdiom.
3 3. Základom na určenie školného a poplatkov spojených so štúdiom na univerzite je 10 % z priemernej sumy pripadajúcej na jedného študenta denného štúdia z celkových bežných výdavkov poskytnutých univerzite Ministerstvom školstva, vedy, výskumu a športu Slovenskej republiky (ďalej len ministerstvo ) zo štátneho rozpočtu v rámci rozpisu schváleného rozpočtu v predchádzajúcom kalendárnom roku. 4. Základ sa vzťahuje na akademický rok, ktorý začína v danom kalendárnom roku. Čl. 3 Školné 1. Ročné školné pre jednotlivé študijné programy určuje rektor; ak ide o študijné programy zabezpečované fakultou, robí tak na návrh dekana fakulty. 2. Študent v dennej forme štúdia je povinný uhradiť ročné školné, ak mu vznikne povinnosť uhradiť ročné školné podľa 92 ods. 5, 6 alebo 8 zákona. Študent v externej forme štúdia je povinný uhrádzať ročné školné v každom roku štúdia. 3. Študent platí školné: a) pri prekročení štandardnej dĺžky štúdia, b) za súbežné štúdium druhého a ďalšieho študijného programu (ktorý si študent nezvolil ako bezplatný), c) za externé štúdium, d) za štúdium študijného programu výlučne v inom ako štátnom jazyku za podmienok uvedených v 92 ods. 8 zákona, e) za štúdium v rámci medzištátnych zmlúv podľa ustanovení týchto zmlúv, f) za štúdium zahraničných študentov mimo členských štátov Európskej únie v študijnom programe v slovenskom jazyku. 4. Študent je povinný uhradiť poplatok určený za celý akademický rok najneskôr do dvoch týždňov po dni vykonania zápisu. 5. Povinnosť študenta hradiť školné podľa bodu 3 písm. d) tohto článku nevznikne, ak a) študijný program v dennej forme štúdia sa uskutočňuje aj v jazyku národnostnej menšiny a b) súčasťou poslania univerzity podľa 2 ods. 10 zákona alebo fakulty podľa 27 ods. 1 písm. f) zákona, na ktorej sa študijný program uskutočňuje, je v čase prijatia študenta na štúdium výchova odborníkov s vysokoškolským vzdelaním patriacich k príslušnej národnostnej menšine. Čl. 4 Poplatky spojené so štúdiom podľa 92 ods. 12 až 14 zákona 1. Poplatok od uchádzačov o štúdium za materiálne zabezpečenie prijímacieho konania je určený maximálne vo výške 25 % základu. 2. Poplatok za úkony spojené so zabezpečením rigorózneho konania a s obhajobou rigoróznej práce je určený
4 maximálne do výšky 150 % základu. 3. Poplatok za úkony spojené s vydaním diplomu o priznaní akademického titulu absolventom magisterského štúdia, ktorí vykonali rigoróznu skúšku je určený maximálne vo výške 30 % základu. Čl. 5 Poplatky spojené so štúdiom podľa 92 ods. 15 zákona 1. Jednorazové poplatky za vydanie a) potvrdenia o návšteve školy v priebehu akademického roka b) dokladov o štúdiu a ich kópií ba) preukaz študenta, bb) výkaz o štúdiu (index), bc) výpis výsledkov štúdia, bd) záznamník klinickej praxe c) dokladov o absolvovaní štúdia v cudzom jazyku ca) vysokoškolský diplom, cb) vysvedčenie o štátnej skúške, cc) dodatok k diplomu d) kópií dokladov o absolvovaní štúdia da) vysokoškolský diplom, db) vysvedčenie o štátnej skúške, dc) dodatok k diplomu, dd) docentský dekrét e) za uznávanie rovnocennosti dokladov o štúdiu. 2. Univerzita vyberá tieto ďalšie poplatky: a) zápisné, b) skutočné náklady spojené so zaslaním dokladov podľa bodu 1 tohto článku mimo územia Slovenskej republiky. 3. Druhy poplatkov a výška poplatkov podľa bodov 1 a 2 tohto článku budú každoročne aktualizované na základe skutočných nákladov a budú zverejnené v cenníku na príslušný akademický rok. Čl. 6 Ďalšie poplatky 1. Poplatok za odborné práce súvisiace so zabezpečením habilitačného konania a konania na vymenúvanie profesorov minimálne eur. 2. Poplatok za odborné práce súvisiace so zabezpečením habilitačného konania a konania na vymenúvanie profesorov pre cudzinca minimálne eur.
5 3. Poplatok za skúšky v doktorandskom štúdiu pre doktorandov z iného školiaceho pracoviska (cudzí jazyk, filozofia, resp. iné ako odbor) minimálne vo výške 30 % základu. 4. Poplatok za skúšky zo slovenského jazyka minimálne vo výške 30 % základu. 5. Poplatok za uznávanie dokladov o vzdelaní vydaných mimo členských štátov na účely výkonu regulovaných povolaní a regulovaných odborných činností vo výške 99,50 eur. 6. Poplatok za podporné kurzy pre študentov v externej forme štúdia študujúcich študijný program uskutočňovaný dištančnou metódou ( 60 ods. 6 zákona) maximálne vo výške dvojnásobku základu. 7. Fakulty môžu podľa konkrétnych podmienok vyberať aj iné poplatky. Tieto poplatky budú v danom akademickom roku aktualizované a zverejnené na www stránkach jednotlivých fakúlt. Čl. 7 Príjmy z ďalšieho vzdelávania 1. Poplatok pre absolventov vysokoškolského štúdia za celé štúdium a doplňujúce štúdium na získanie pedagogickej spôsobilosti minimálne vo výške dvojnásobku základu. 2. Ročný poplatok za štúdium prekladateľstva odborný preklad: a) anglický jazyk, b) nemecký jazyk, c) francúzsky jazyk minimálne vo výške dvojnásobku základu. 3. Poplatok za atestačné vzdelávanie minimálne vo výške 50 % základu. 4. Odborná skúška prekladateľov a tlmočníkov vo výške určenej Ministerstvom spravodlivosti Slovenskej republiky. 5. Kurz odborného minima pre prekladateľov a tlmočníkov vo výške určenej Ministerstvom spravodlivosti Slovenskej republiky. 6. Prípravný kurz pre študentov III. stupňa na štúdium cudzieho jazyka minimálne vo výške 3 eur/hod.. 7. Úhrada účastníkov ďalšieho vzdelávania minimálne vo výške dvojnásobku základu. 8. Služby Poradensko-psychoterapeutickej ambulancie minimálne vo výške 15 eur/hod..
6 9. Poplatok za špecializačné štúdium na Fakulte zdravotníckych odborov minimálne vo výške skutočných nákladov. 10. Poplatok za kurz slovanských jazykov minimálne vo výške 80 eur/mesiac. Čl. 8 Odpustenie a zníženie školného a poplatkov spojených so štúdiom 1. Rektor na návrh dekana fakulty alebo riaditeľa celouniverzitného pracoviska môže školné a poplatky spojené so štúdiom znížiť, odpustiť alebo odložiť termíny ich splatnosti. 2. Študent podáva žiadosť na úsek riadený prodekanom pre vzdelávanie na fakulte alebo na úsek riadený prorektorom pre vzdelávanie, ak sa študijný program uskutočňuje na celouniverzitnom pracovisku, najneskôr do dvoch týždňov po dni vykonania zápisu. Žiadosť s vyjadrením dekana fakulty alebo riaditeľa celouniverzitného pracoviska s potrebnými podkladmi bude postúpená rektorovi do 15 dní od jej doručenia. 3. Rektor môže odpustiť školné a poplatky spojené so štúdiom úplným sirotám. 4. Rektor môže znížiť školné a poplatky spojené so štúdiom: a) fyzickej osobe s ťažkým zdravotným postihnutím maximálne do výšky 25 % školného a poplatkov, b) úplným sirotám maximálne do výšky 50 % školného a poplatkov, ak nepostupoval podľa bodu 3 tohto článku, c) polosirotám maximálne do výšky 33 % školného a poplatkov, d) študentom s absolutóriom, ktorí v riadnom termíne neukončili štúdium štátnou skúškou alebo časťou štátnej skúšky, a to maximálne do výšky 50 % školného a poplatkov. 5. Rektor môže rozhodnúť o vrátení zaplateného školného a poplatkov spojených so štúdiom: a) pri úmrtí študenta vo výške pomernej časti na základe zostávajúcich mesiacov štúdia, b) v plnej výške, ak študent zaplatil školné, na štúdium sa nezapísal a o vrátenie požiadal do prvého dňa výučby v zimnom semestri podľa harmonogramu aktuálneho akademického roka, c) vo výške pomernej časti na základe zostávajúcich mesiacov štúdia, ak študent zaplatil školné, na štúdium sa nezapísal a o vrátenie požiadal v prvý deň výučby v zimnom semestri podľa harmonogramu aktuálneho akademického roka, d) pri zanechaní štúdia: da) vo výške maximálne 75 %, ak o to študent požiadal do prvého dňa výučby v zimnom semestri podľa harmonogramu aktuálneho akademického roka, db) vo výške maximálne 50 %, ak o to študent požiadal počas zimného semestra podľa harmonogramu aktuálneho akademického roka, dc) školné sa nevracia, ak o to študent požiadal počas letného semestra podľa harmonogramu aktuálneho akademického roka.
7 6. Pri prerušení štúdia sa školné nevracia. Nevyčerpaná pomerná časť školného, ktorá študentovi ostala, sa mu odpočíta na základe jeho žiadosti po opätovnom nástupe na štúdium od aktuálnej výšky školného. Výšku určuje fakulta pomernou čiastkou podľa zostávajúcich mesiacov štúdia akademického roka. 7. Ak študent študuje súbežne na viacerých fakultách univerzity a v prípadoch žiadostí študentov štúdia na získanie ďalších kvalifikačných predpokladov (rozširujúce štúdium), budú fakulty posudzovať tieto žiadosti individuálne. Čl. 9 Spoločné ustanovenia 1. Školné a poplatky spojené so štúdiom sú príjmom univerzity. 2. Neuhradenie školného a poplatkov spojených so štúdiom v stanovenom termíne je disciplinárnym priestupkom podľa 72 zákona. 3. V odôvodnených prípadoch môže dekan fakulty a riaditeľ celouniverzitného pracoviska navrhnúť rektorovi úhradu školného a poplatkov spojených so štúdiom v dvoch splátkach za každý semester osobitne. V takomto prípade musí byť druhá splátka uhradená pred termínom začiatku druhého semestra. 4. Študent, ktorého štúdium začalo skôr ako v akademickom roku 2014/2015 a je zapísaný na štúdium študijného programu, ktorý sa uskutočňuje výlučne v inom ako štátnom jazyku, sa na účely 92 ods. 8 zákona v znení účinnom od 1. januára 2013 považuje za zapísaného na štúdium študijného programu, ktorý sa uskutočňuje aj v štátnom jazyku. 5. Výška poplatkov spojených so štúdiom pre cudzincov bude určená v cenníku na príslušný akademický rok. Čl. 10 Záverečné ustanovenia 1. Zrušuje sa Smernica o školnom a poplatkoch spojených so štúdiom zo dňa Táto smernica bola schválená Akademickým senátom Prešovskej univerzity v Prešove dňa 14. októbra Súčasťou smernice je cenník školného a poplatkov spojených so štúdiom na aktuálny akademický rok, ktorý schvaľuje Akademický senát Prešovskej univerzity v Prešove. 4. Smernica nadobúda platnosť a účinnosť dňom schválenia. Prešov PaedDr. Helena Galdunová, PhD. predsedníčka AS PU prof. RNDr. René Matlovič, PhD. rektor